Legal Document

Category: 301

Text:
132. ΝΟΜΟΣ υπ’ αριθ. 954 της 3/10 Αυγ. 1979 (ΦΕΚ Α΄ 183 Περί του χρόνου εκδόσεως της, κατά το άρθρ. 89 του Κώδικος Οδικής Κυκλοφορίας, νέας αδείας κυκλοφορίας κατά την αλλαγήν κατόχου αυτοκινήτου οχήματος ή μοτοσυκλέττας. Άρθρ.1.-(Αντικαθίσταται η παρ. 1 του άρθρ. 3 Ν.Δ. 1061/1971, ανωτ. αριθ. 90). Άρθρ.2.-(Αντικαθίσταται η παρ. 2 του άρθρ. 7 Ν.Δ. 1146/1972, ανωτ. αριθ. 91). Άρθρ.3.-Αι διατάξεις της παρ. 1 του άρθρ. 3 Ν.Δ. 1061/1971, ως αντικαθίστανται δια του άρθρ. 1 του παρόντος έχουν εφαρμογήν και επί αυτοκινήτων οχημάτων δημοσίας χρήσεως, ων οι κάτοχοι αυτών έχουν αποβιώσει προ της χρονολογίας ενάρξεως της ισχύος του παρόντος, εφ’ όσον δια το δικαίωμα της αδείας κυκλοφορίας του αυτοκινήτου ως δημοσίας χρήσεως του αποβιώσαντος δεν εξεδόθη μέχρι του χρόνου ενάρξεως της ισχύος του παρόντος διοικητική πράξις παραχωρήσεως αυτού εις έτερον πρόσωπον ή και αν εξεδόθη τοιαύτη πράξις, προκειμένου περί δικαιώματος επί ιδανικού μεριδίου αυτοκινήτου δημοσίας χρήσεως, δεν μετεβιβάσθη το ιδανικόν μερίδιον του αυτοκινήτου ως πράγματος προς τον υπερ ου η παραχώρησις και δεν κατεβλήθη η κατά την παρ. 4 του άρθρ. 4 του Ν.Δ. 1061/1971 εισφορά, αν συντρέχη περίπτωσις καταβολής τοιαύτης εισφοράς. Όπου εις τας διατάξεις του Ν.Δ. 1061/1971 αναφέρεται ότι αι εν αυταίς καθοριζόμεναι προθεσμίαι άρχονται από του χρόνου του θανάτου του κατόχου του αυτοκινήτου, δια την εφαρμογήν των διατάξεων του προηγουμένου εδαφίου, αι αυταί προθεσμίαι άρχονται από της χρονολογίας ενάρξεως της ισχύος τούτου. Άρθρ.4.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Σελ. 208,896(α) Τεύχος 1263-Σελ. 34 21.Ε.α.132 Γενικά περί κυκλοφορίας αυτοκινήτων